Dómarinn verður að svara fyrir rauða spjaldið
Reynir Leósson, aðstoðarþjálfari Fylkis, sagði eftir leikinn gegn Víking að hann hefði ekki heyrt né haft hugmynd um af hverju Hermann Hreiðarsson hafi fengið rauða spjaldið.
"Mér finnst ég sjá það nokkuð vel að Viktor Bjarki setur báða takkana í bringuna á Ragnari og að mínu viti var þetta rautt spjald.
Hemmi fær síðan rautt í hálfleik, ég veit ekki alveg hvað átti sér stað þá, hann eða dómarinn verður að svara fyrir það."
Reynir sagði einnig að Fylkir hefði verðskuldað þrjú stig.
"Við vorum með frumkvæðið í þessum leik og vorum með boltann mun meira en þeir. Víkingur kom mér á óvart með því að bakka, koma ekki og mæta okkur í síðasta heimaleiknum og reyna að spila. En þeir pössuðu sín svæði væntanlega eftir að hafa fengið á sig fjögur mörk í síðasta leik. En okkur vantaði gæðin til að finna síðustu sendinguna og klára leikinn."
Ásgeir Börkur var óstöðvandi á miðjunni í því að stöðva sóknaruppbyggingu Víkinga. "Hann var frábær í dag og líka í síðasta leik."
Reynir Leósson, aðstoðarþjálfari Fylkis, sagði eftir leikinn gegn Víking að hann hefði ekki heyrt né haft hugmynd um af hverju Hermann Hreiðarsson hafi fengið rauða spjaldið.
Reynir sagði einnig að Fylkir hefði verðskuldað þrjú stig.
"Við vorum með frumkvæðið í þessum leik og vorum með boltann mun meira en þeir."
Ásgeir Börkur var óstöðvandi á miðjunni í því að stöðva sóknaruppbyggingu Víkinga.